Vážení rodičia,

v nadväznosti na prijaté opatrenia Ústredným krízovým štábom SR a ministerky školstva, vedy, výskumu a športu SR uvádzame nasledovné:

**v období od 16. 3. 2020 do 27.3. 2020 ide o prerušenie vyučovania v ZŠ Podzáhradná 51, 821 07 Bratislava.**

**Nejedná sa o karanténne opatrenie** nariadené príslušným orgánom verejného zdravotníctva.

V ZŠ Podzáhradná je prerušená prezenčná forma vzdelávania. To nevylučuje zabezpečenie vzdelávania inou formou – prostredníctvom elektronickej komunikácie s pedagogickými zamestnancami. Elektronickou komunikáciou budú zadávané úlohy žiakom na samoštúdium. Žiaci sú povinní tieto úlohy vypracovávať. Žiadame zákonných zástupcov o dôslednú kontrolu domácej prípravy. Obdobie od 16.3.2020 do 27.3.2020 nie je obdobím školských prázdnin!

V prípade otázok môžete komunikovať elektronickou formou s príslušným triednym učiteľom.

Zodpovedným prístupom Vás rodičov, nás pedagógov a žiakov zabezpečme plnenie školského vzdelávacieho programu v tomto krízovom období. Ďakujem.

V Bratislave, 16. 3. 2020 RNDr. Alena Heldová,

riaditeľka školy